স্টাফ রিপোর্টার : দুর্নীতি দমন কমিশনের (দুদক) চেয়ারম্যান ইকবাল মাহমুদ বলেছেন, দুর্নীতিই দেশের উন্নয়নের সবচেয়ে বড় বাধা। বিভিন্ন গবেষণায় দেখা গেছে, কেবল দুর্নীতিই দেশের জিডিপির ২ থেকে ৩ শতাংশ খেয়ে ফেলছে। তাই দুর্নীতিকে ন্যূনতম প্রশ্রয় দেয়া হবে না। তিনি বলেন , দুর্নীতি দমন কমিশনের (দুদক) দায়ের করা মামলায় চলতি বছরের প্রথম পাঁচ মাসে দণ্ডিত হওয়ার হার বেড়ে ৭০ শতাংশ হয়েছে। গত বছর এই সাজার পরিমাণ ছিল ৫৪ শতাংশ। গতকাল বুধবার দুদক প্রধান কার্যালয়ে ভুটান দুর্নীতি দমন কমিশন ও বাংলাদেশের দুর্নীতি দমন কমিশনের এক সমঝোতা স্মারক সই অনুষ্ঠানে এ কথা জানান তিনি।